Mumbai CA, Maharashtra CA, Vidarbha CA and Cricket Club of India are the units affiliated to BCCI from Maharashtra
महाराष्ट्रातून मुंबई, महाराष्ट्र, विदर्भ या संघटना व सीसीआय क्‍लब असे चार सदस्य बीसीसीआयशी संलग्न आहेत. बीसीसीआयच्या कारभारात या चारही संस्थांना स्वतंत्र मतदानाचा अधिकार आहे. परंतु लोढा शिफारशींमध्ये ‘एक राज्य, एक मत’, अशी महत्त्वाची अट आहे. त्यानुसार, एकच संघटना महाराष्ट्राचे प्रतिनिधित्व करून मतदान करू शकते. लोढा शिफारशी जाहीर झाल्यानंतर हा मुद्दा प्रामुख्याने चर्चेत आला होता. त्यावर लोढा समिती आणि सर्वोच्च न्यायालय या शिफारशीवर ठाम आहे. सीसीआय ही संघटना नसल्याने त्यांचा अधिकार काढून टाकण्यात आलेला आहे. मुंबई - महाराष्ट्र - विदर्भ यांनी आलटून-पालटून मतदानाचा अधिकार बजावावा, अशी सूचना लोढा यांनी केली आहे.